procesaur/Wiki.mk huggingface dataset:
Деветтата порта (филм)

Деветтата порта е американски филм, во режија на Роман Полански. Главните улоги ги играат: Џони Деп, Френк Лангела, Лена Олин, Џејмс Русо итн.
1 Содржина
Дин Корсо е човек кој успешно собира ретки примероци на книги за потребите на богатите колекционери. За таквата работа, тој се одликува со големо трпение и со широка култура. Него го ангажира Борис Балкан, кој ги сака книгите, особено оние поврзани со демонологијата.
Франкенштајн (филм)

Франкенштајн (англиски: ''Mary Shelley's Frankenstein'') — американски филм од 1994 година, во режија на Кенет Брана. Главните улоги ги играат: Роберт де Ниро, Кенет Брана, Хелена Бонам Картер итн. Филмот е снимен според романот на Мери Шели.
1 Содржина
Виктор Франкенштајн (го игра Брана) е опседнат со идејата да создаде живот, но не е свесен за последиците од неговата идеја. Конечно, тој успева да создаде човек (го игра де Ниро), кој изгледа грозно и создава непријатно чувство кај другите луѓе. Откако ќе увиди дека неговиот експеримент предизвикал несакани последици, Виктор го напушта суштеството кое го создал и му се враќа на својот живот.
Цензурирано (филм)

Цензурирано е американски филм од 2007 година, во режија на Брајан де Палма. Главните улоги ги играат: Патрик Керол, Роб Девени и Изи Диаз. Филмот бил добитник на наградата „Сребрен лав“ на Филмскиот фестивал во Венеција.
1 Содржина
Филмот претставува потресно остварување за стравотиите во војната во Ирак. Во центарот на приказната е силувањето на едно малолетно девојче од страна на американските војници. Филмот е снимен во документаристички стил, при што режисерот дава приказ на начинот на кој американските медиуми известувале за војната во Ирак, со посебен осврт на блоговите и интернет-новинарството.
Лекција по љубов (филм)

Лекција по љубов е шведски филм, во режија на Ингмар Бергман. Главните улоги ги играат: Ева Далбек, Гунар Бјернстранд итн.
1 Содржина
По поминатите 15 години во брак, Давид (го игра Бјернстранд) и Мариан (ја игра Далбек) се наоѓаат на крстопат. Давид е доктор-гинеколог, кој има љубовни авантури надвор од бракот. Кога ќе се соочи со сериозната опасност дека неговата жена ќе го напушти, тој прави план како да ја поправи работата. Божем случајно, тој се качува во возот за Копенхаген каде што патува жена му, која има намера да се омажи за еден уметник. Всушност, во минатото, таа требало да се омажи за уметникот (кој бил најдобар другар на Давид), но на денот на свадбата, таа му изјавува љубов на Давид, по што се мажи за него. Во возот, тие се расправаат околу тоа кој е виновен за распаѓањето на бракот.
Во Копенхаген, Давид, жена му и уметникот одат во еден бар, каде уметникот наговара една проститутка да го заведе Давид, со цел да предизвика љубомора кај неговата жена. Неа навистина ја совладува љубомората и таа започнува тепачка со проститутката, па го напушта уметникот. Давид ја носи жена си во еден хотел, со цел да поминат една ноќ како во најубавите денови, кога биле вљубени еден во друг.
Себастјен Рајхенбах

Себастјен Рајхенбах (|Sébastien Reichenbach; ) — швајцарски професионален друмски велосипедист, кој вози за UCI World Tour екипата .
Во август 2015 година, екипата објавиле дека Рајхенбах се согласил на двегодишен договор со екипата од 2016 година.
1 Достигнувања
;2011
: 3. Гран при Шантал Бија
;2012
: 1. Цири-Мецгете
;2013
: 1. Трофео Матеоти
: 2. Тур де Берн
;2014
: 9. Брабантсе Пејл
;2015
: 2. Национално друмско првенство
;2016
: 4. Краен пласман Тирено-Адријатико
: 5. Национално друмско првенство
: 6. Тур ди Дуа
;2017
: 7. Краен пласман Вуелта а Андалусија
;2018
: 4. Национално хронометарско првенство
: 4. Краен пласман Рут д’Окситан
: 5. Милано-Торино
: 10. Џиро дел’Емилија
1.1 Распоред на резултатите на големите трки
Голема трка, 2014, 2015, 2016, 2017, 2018
Џиро, —, СО, —, 15, 22
Тур, 85, —, 14, —, —
Вуелта, —, —, —, —, —
СО = се откажал; — = не учествувал
Црна Гора (Егејска Македонија)

Црна Гора (|Μαύρο Βουνό, ''Мавро Вуно'', |Karadag) — мала планина во североисточниот дел на Егејска Македонија (денес во Грција) и недалеку од границата со Пиринска Македонија (денес во Бугарија). Претставува своевиден центар на историско-географската област Мрвачко. Највисокиот врв го носи истото име Црна Гора (Мавро Вуно) и висок е 1.653 метри. Вториот е висок 1.475 метри и се нарекува Железна Гора (Сидировуни). Планината е сместена на границата помеѓу Серско од запад и Драмско од исток. На север се поврзана со планината Славјанка (Алиботуш или Орвилос) преку седлото Бели Пресеки, а на југозапад со планината Шарлија (Врондус) преку Црвиловското Седло. На југ се наоѓа планината Сминица (или Серски Боздаг; гр. Меникио), сврзана во посредство на седлото Узунџа. Во западното подножје на Црна Гора се наоѓа Крушевската, во источното Елеската, а во јужното Горнобродската Котлина.
1 Стопанска важност
За време на османлиското владеење, планината претставувала главен извор на железна руда (магнетитен песок) за железарската индустрија во Мрвачко. На падините на Црна Гора се сместени некогаш важните рударски и железарски села — Трлис, Старчишта, Долно Броди и Горно Броди.
2 Поврзано
* Мрвачко
* Славјанка
* Сминица
* Шарлија
* Скопска Црна Гора
Младост без младост (филм)

Младост без младост е американски филм, во режија на Френсис Форд Копола. Главните улоги ги толкуваат: Тим Рот, Александра Марија Лара и Бруно Ганц.
1 Содржина
Дејството на филмот започнува во 1938 година во Романија, кога седумдесетгодишниот професор Доминик Матеи е погоден од гром. Откако неговиот организам неверојатно брзо се опоравува од повредите, Доминик започнува и да се подмладува. Тоа му носи проблеми, затоа што мора да бега од нацистите.
Зад канделабрите (филм)

Зад канделабрите е американски филм, во режија на Стивен Содерберг. Главните улоги ги толкуваат: Мајкл Даглас, Мат Дејмон, Ден Ајкројд, Скот Бакула и Роб Лоу. Извршен продуцент на филмот бил Џери Вантрауб.
1 Содржина
Филмот го прикажува раскошниот живот на Либераче (го игра Даглас), успешен уметник, чии екстравагантни костуми, препознатливи канделабри и комплексни сценски настапи го направиле најпрофитабилниот шоумен во неговото време. Во филмот се опишува бурната врска на Либераче со Скот Торсон (го игра Дејмон) во Лас Вегас, во периодот од 1977 до 1982 година, кога Либераче бил на врвот на популарноста, иако цело време бил прикриен хомосексуалец.
Глинени гулаби (филм)

Глинени гулаби (англиски: ''Lions for Lambs'') е американски филм од 2007 година, во режија на Роберт Редфорд. Главните улоги ги толкуваат: Роберт Редфорд, Мерил Стрип и Том Круз.
1 Содржина
Филмот претставува политички трилер во кој се истражува како делува борбата против тероризмот кај различни групи Американци. Студентите од Универзитетот „Вест коуст“, Еријан и Ернест, одлучуваат да се приклучат во борбата против тероризмот. Нивниот професор, Мели е трогнат од нивната храбра одлука. За време на борбите во Авганистан, се зацврстува врската меѓу двајцата студенти.
Штавенхаген (амт)

Штавенхаген (|Stavenhagen) — општинска заедница во округот Мекленбуршка Езерска Област, во Мекленбург-Западна Померанија, Германија. Седиште на општинската заедница е во Штавенхаген.
Општинската заедница Штавенхаген се состои од следниве општини:
# Бреденфелде
# Бригов
# Граментин
# Гилцов
# Ивенак
# Јиргенсторф
# Китендорф
# Кнорендорф
# Мелн
# Рицеров
# Розенов
# Штавенхаген
# Цетемин
Сминица

Сминица (Смилица, Смила, Змијница) или Серски Боздаг, Мал Боздаг (|Μενοίκιο, ''Меникио'') — планина во североисточниот дел на Егејска Македонија, денес во Грција. По нае минува границата меѓу општините Сер и Просечен. Највисок врв е Караѓоз Ѓол (Μαυρομμάτα, Мавромата) со височина од 1.963 метри, наречен по истоимената месност во околината. За време на бугарската окупација во Серско во текот на 1940-тите години, врвот е преименуван во ''Варовитец''.
1 Физички одлики
Речиси целата планина се состои од мермерни карпи. Во ниските делови има песокливи терциерни наслаги и наносни конуси. Сминица е обесшумена, гола и претставува една од најпустите планини на Балканскиот Полуостров.
2 Населени места
Најблиски населени места околу планината се градовите Сер и селото Зелјахово на југ и селата Алистратик и Крлуково на запад и север. Подрачјето е меѓу најненаселените на Балканот.
3 Поврзано
* Славјанка
* Црна Гора
* Шарлија
* Боздаг (Драмски Боздаг)
* Штудер
Мелн (Мекленбург)

Мелн (|Mölln) — општина во округот Мекленбуршка Езерска Област, во Мекленбург-Западна Померанија, Германија. Се состои од поранешните општини Буххолц, Грос Хеле, Клајн Хеле, Лидерсхоф и Вродов. Замокот Вродов е главна знаменитост во општината. Денес се користи како уметничка галерија и хотел.
Том Ѓелај

Том Ник Ѓелај - Шумски (с. Рајол, Скадарско, Албанија, 1914 - кај с. Зајас, Кичевско, 6 ноември 1943) бил албански комунист, учесник во НОВ на Македонија.
1 Животопис
Непосредно по фашистичката окупација на Македонија, во 1941 година пристигнал во Гостивар. Работел како шумар, по што го добил и илегалното име Шумски. Тука се вклучил во НОВ на Македонија. Особено бил активен во организирањето на албанското население во НОВ. При формирањето на Мавровско-гостиварскиот партизански одред „Кораб“, на 14 март 1943 година, бил назначен за заменик командир. При тоа, дал особен придонес во обуката на борците во ракувањето со оружјето. Учествувал во првата борба на одредот во Ново Село на 27 април 1943 година, кога одредот претрпел големи загуби. Учествувал и во успешната акција во селото Вруток, како и во разоружувањето на две финансиски станици во Гостиварско. Притоа на Одредот му се приклучиле осуммина Италијанци и четворица Албанци, а неговиот броен состав од 30 нараснал на 70-80 борци (август 1943).
При формирањето на Првата оперативна зона на НОВ и ПОМ, Главниот штаб на НОВ и ПОМ го назначил за заменик командант на зоната, а потоа и за командант на Кичевскиот баталјон (Прв баталјон на Првата оперативна зона на НОВ и ПОМ), кој бил познат и како Томин баталјон, а бил формиран во слободното Кичево на 23 септември 1943 година. Во кој влегол и Мавровско-гостиварскиот одред „Кораб“. Во борбата со балистичките сили, предводени од германски офицери, кај селото Зајас, Кичевско бил тешко ранет и по два дена починал. Погребан е во близината на Зајас.
Последните денови на Софи Шол (филм)

Последните денови на Софи Шол (|Sophie Scholl – Die letzten Tage) e германски историски филм од 2005 година, во режија на Марк Ротмунд. Главните улоги ги играат: Јулија Јенч и Фабијан Хинрикс. Филмот е добитник на повеќе награди.
1 Содржина
Дејството на филмот се довива за време на Втората светска војна и ја прикажува биографијата на најпознатите членови на германското анти-нацистичко движење „Бела роза“. Во филмот се прикажани последните денови од животот на Софи Шол, која е погубена на 21 годишна возраст од страна на Народниот суд во Германија, на 22 февруари 1943 година.
Живот со стрикото (филм)

Живот со стрикото (хрватски: ''Život sa stricem'') е југословенски филм од 1988 година, во режија на Крсто Папиќ, а според сценариото на Иван Аралица, кое е засновано врз неговата новела „Рамка за омраза“ (''Okvir za mržnju''). Главните улоги ги толкуваат: Давор Јањиќ, Алма Прица, Миодраг Кривокапиќ, Фабијан Шоваговиќ, Бранислав Лечиќ, Аница Добра, Иво Грегуревиќ, Филип Шоваговиќ, Ненад Срделиќ, Илија Зовко, Перица Мартиновиќ итн.. Филмот е снимен во боја, со моно-звук и трае 116 минути. Премиерата на филмот била на 7 април 1988 година. Во 1990 година, филмот бил номиниран за наградата Златен глобус за најдобар странски филм. Крсто Папиќ бил номиниран за најдобра режија на Меѓународниот филмски фестивал во Чикаго, во 1988 година. Истата година, на Светскиот филмски фестивал во Монтреал, Давор Јањиќ ја добил наградата за најдобар глумец, а Крсто Папиќ ја добил наградата FIPRESCI.
1 Содржина
Мартин Кујунџуќ (го игра Давор Јањиќ) е писател на педесетгодишна возраст. Одненадеж, него го посетува стрико му Стјепан Кујунџиќ (го игра Миодраг Кривокапиќ), кого не го видел веќе 30 години. Стјепан е тешко болен и го замолува вникот Мартин да му организира достоен погреб во присуство на свештеник. Тогаш, Мартин започнува да се сеќава на тешкиот живот по Втората светска војна.
Двајцата се разделиле во 1951 година, кога Мартин учел во учителската школа во Истра. Еднаш, Мартин напишал писмена задача во која изразил сомневање во врска со колективизацијата, а струко му го пријавил кај власта. Во тоа време, стрико му бил висок функционер на Комунистичката партија на Југославија, а Мартин живеел тежок и сиромашен живот. Подоцна, Мартин случајно бил ранет во препоните, неговата бремена жена го оставила и избегала во Трст, а оттаму во Австралија, каде го родила синот Џон...
Меланхолија (филм)

„Меланхолија“ (англиски: ''Melancholia'') e филм од 2011 година, во режија на Ларс фон Триер (''Lars von Trier''), кој е автор и на сценариото. Главните улоги ги играат: Кирстен Данст (''Kirsten Dunst''), Шарлот Гејнзнбур (''Charlotte Gainsbourg''), Кифер Сатерленд (''Kiefer Sutherland''), Александер Скарсгард (''Alexander Skarsgård'') итн. Во филмот е користена музика од операта „Тристан и Изолда“ на Рихард Вагнер. Филмот трае 130 минути. Филмот има освоено 41 награда, а покрај тоа имал уште 57 други номинации: Во 2011 година, Кирстен Данст ја добила наградата за најдобра глумица на Канскиот филмски фестивал, а Ларс фон Трир бил номиниран за „Златната палма“; Истата година, на Европските филмски награди, филмот победил во три категориите (најдобар филм, најдобар кинематографер и најдобар продукциски дизајнер), а бил номиниран уште во неколку категории (најдобра глумица, најдобар режисер, најдобар уредник и најдобро сценарио).
1 Содржина
Во еден дворец се одвива свадбата на Џастин (ја игра Данст), која цело време е нерасположена и на крајот, таа паѓа во тешка депресија, поради која зетот Мајкл (го игра Скарсгард) ја напушта свадбата. За време на свадбената церемонија, Џастин добива унапредување во работата, но подоцна, таа му кажува навредливи зборови на својот шеф, така што добива отказ. По завршувањето на свадбената церемонија, Џастин останува уште некое време во дворецот, заедно со сестра ѝ Клер (ја игра Гејнзбург), нејзиниот маж Џон (го игра Сатерленд) и детето. Тие денови, покрај Земјата треба да помине планетата „Меланхолија“ и сестрата на Џастин е уплашена од помислата дека двете планети би можеле да се судрат. Нејзиниот маж цело време ја теши жена си, уверувајќи ја во точните пресметки на научниците. Сепак, кога ќе стане јасно дека „Меланхолија“ ќе удри во Земјата, тој извршува самоубиство, а двете сестри и детето остануваат заедно да го дочекаат крајот на светот. Во тие моменти, единствено Џастин останува рамнодушна, сметајќи дека светот не заслужува подобар крај.
Маќеј Боднар

Маќеј Боднар (|Maciej Bodnar; р. во ) — полски професионален друмски велосипедист, кој вози за UCI World Tour екипата .
Тој е брат на велосипедистот Лукаш Боднар.
1 Достигнувања
;2006
: 1. Национално хронометарско првенство под 23 години
;2007
: 1. Национално хронометарско првенство под 23 години
: 1. ГП Брадло
;2008
: 2. Национално хронометарско првенство
: 3. Национално друмско првенство
: 7. Краен пласман Курс де ла Солидарите Олимпик
;2009
: 1. Национално хронометарско првенство
;2010
: 1. Етапа 4 (ТТТ) Џиро д’Италија
: 1. Етапа 1b (ТТТ) Сетимана интернационале ди Копи е Бартали
: 2. Национално хронометарско првенство
: 3. Национално друмско првенство
: 9. Светско друмско првенство
;2012
: 1. Национално хронометарско првенство
: 3. Краен пласман Три дена Де Пане
;2013
: 1. Национално хронометарско првенство
;2014
: 1. Етапа 3b (ITT) Три дена Де Пане
: 8. Краен пласман Дубаи Тур
;2015
: 1. Етапа 4 Трка околу Полска
: 2. Краен пласман Трка околу Катар
: 8. Светско првенство во екипен хронометар
;2016
: 1. Национално хронометарско првенство
: 1. Етапа 3b (ITT) Три дена Де Пане
: 4. Светско хронометарско првенство
: 6. Олимписки друмски хронометар
;2017
: Тур де Франс
::1. Етапа 20 (ITT)
:: Награда за борбеност на етапа 11
: 2. Европско хронометарско првенство
: 3. Национално хронометарско првенство
;2018
: Национални првенства
::1. Хронометар
::2. Друмска трка
1.1 Распоред на резултатите на големите трки
Голема трка, 2009, 2010, 2011, 2012, 2013, 2014, 2015, 2016, 2017, 2018
Џиро, —, 127, —, 117, —, —, —, —, —, —
Тур, —, —, 143, —, 114, 112, —, 159, 116, 122
Вуелта, 131, —, —, 138, —, 122, 140, —, —, —
СО = се откажал; — = не учествувал
Фриц Ројтер

Фриц Ројтер (|Fritz Reuter; во Штавенхаген — во ) — романописец од Северна Германија, кој бил значаен придонесувач кон долногерманската книжевност. Неговото родено име е Хајнрих Лудвиг Кристијан Ројтер (''Heinrich Ludwig Christian Friedrich Reuter'').
1 Наводи
**
Штавенхаген

Штавенхаген (|Stavenhagen) — град во округот Мекленбуршка Езерска Област, во сојузната покраина Мекленбург-Западна Померанија, Германија. Се наоѓа на 28 километри северозападно од Нојбранденбург. Градот претставува административно седиште на истоимената општинска заедница.
1 Градски единици
Штавенхаген е поделен на следниве делови:
2 Историја
Градот е првпат споменат во 1230 под името Штовенхаге (''Stovenhage'').
Градот бил уништен кон крајот на Триесетгодишната војна во 1648. Големи пожари во 1727 и 1746 исто така уништиле големи делови од градот.
Денешниот замок Штавенхаген (''Schloss Stavenhagen'') бил изграден во 1740 на основите на претходната тврдина. Градската црква била повторно изградена помеѓу 1774 и 1790, а новото градско собрание било подигнато во 1788. Првата лагер пиварница во Мекленбург била основана во Штавенхаген во првата половина на век.
Фриц Ројтер, познат писател (неговите дела биле помеѓу најпродаваните во неговото време), е роден во 1810 како син на градоначалник. Ројтер е сметан како еден од најзначајните писатели во долногерманската книжевност.
Во 1864, Штавенхаген бил поврзан со железничката мрежа, но железничката линија подоцна била размонтирана како дел од репарациите по Втората светска војна.
Индустрискиот развој кон крајот на век придонел за отворање шеќерана, парна воденица, фабрика за тули, електрична станица, болница и противпожарна станица.
Од 1960, градот поседува музеј посветен на Фриц Ројтер (''Fritz-Reuter-Literaturmuseum'').
Националната народна армија на Источна Германија поседувала воена база во Базепол од 1974.
3 Знаменитости
* Книжевен музеј „Фриц Ројтер“ и неговиот споменик пред самата зграда
* Замок Штавенхаген
* Старата синагога, една од неколкуте во Мекленбург кои ја преживеале нацистичкото време
4 Познати луѓе
* Анке Бемер — спортист
* Берт Папенфус-Горек — писател
* Фриц Ројтер — писател
* Ралф Бартелс — спортист
* Рик Штавенхаген — пивар
5 Меѓународни односи
Штавенхаген е збратимен со следниве градови:
* Прец (Холштајн), Шлезвиг-Холштајн, Германија (од 1990)
* Вердол, Северна Рајна-Вестфалија, Германија (од 1990)
* Шилале, Литванија (since 1994)
Брам Танкинк

Брам Танкинк (|Bram Tankink; р. ) — холандски професионален друмски велосипедист, кој вози за UCI World Tour екипата . Танкинк ја започнал својата кариера како планински велосипедист, но во 1999 преминал во друмскиот велосипедизам. Во 2000 станал холандски младински првак, што му донело професионален договор со Домо-Фарм Фритес во 2001. Останал со екипата две години, пред тој и неколку други од екипата да преминат во Квик Степ. Танкинк обично имал улога на помошник во екипата, едвај некогаш да се натпреварува за себе. Но, бил доста ценет од страна на екипата, што му донело настап на Тур де Франс 2005. По Тур, играл важна улога во победата на Филипо Поцато на HEW Класик 2005 во Хамбург и во текот на Трката околу Германија 2005, каде ја освоил првата етапа од Алтенбург до Плауен. Танкинк исто така освоил неколку критериуми по Тур. Во 2008 се приклучил на екипата Рабобанк.
1 Достигнувања
;1999
: 3. Турул Романие
;2000
: 1. Национално друмско првенство
: 2. Трка Мајнфранкен
: 2. Стер дел Белофтен
;2005
: 1. Етапа 1 Трка околу Германија
: 1. Профронде ван Алмело
: 1. Профронде ван Мастрихт
: 3. Профронде ван Стипхут
: 3. Профронде ван Остворне
;2006
: 1. Мејл ван Марес
: 2. Профронде ван Алмело
: 3. ГП Буххолц
: 3. Профронде ван Стихпут
;2007
: 1. Профронде ван Мастрихт
: 1. ГП Јеф Шеренс
: 3. Ахт ван Кам
;2008
: 1. Профронде ван Вирден
: 2. Профронде ван Зволе
: 3. Профронде ван Херлен
;2009
: 3. Профронде ван Зволе
;2010
: 3. Трка околу Белгија
;2011
: 5. Е3 Харелбеке
: 5. Брабант Пејл
;2013
: 9. Рудерворде Курсе
;2014
: 6. Национално друмско првенство
1.1 Распоред на резултатите на големите трки
Голема трка, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017
Џиро, —, —, —, —, —, —, —, —, —, 35, —, —, —, —, 61, СО
Тур, —, —, —, 111, 93, 40, 59, —, СО, —, 144, 64, 40, 55, —, —
Вуелта, СО, 94, 64, —, —, —, —, 34, —, —, —, —, —, —, 103, —
СО = се откажал; — = не учествувал
Биом

Биом претставува пространство со воедначени климатски услови и каде се развиваат комплекси од екосистеми, од кои еден доминира. Во суштина биомите претставуваат големи екосистеми. Примери за биоми се тундра, тајга, степа, пустина и др.Биомите можат да се најдат на сите континенти. Toа се различни биолошки заедници кои се формирале како одговор на поделената физичка клима. .„Биом” е широк израз од „живеалиштата”; секој биом може да опфати различни живеалишта.
Додека биомот може да покрие голема површина, микробиомот е мешавина на организами кои коегзистираат во дефиниран простор на многу помала скала. На пример, човечкиот микробиом е збирка на бактерии, вируси и други микроорганизми кои се присутни во човечкото тело.
Биотата е вкупна збирка на организми од географски регион или временски период, од месни географски размери и моментални временски скали сè до просторно-временски скали на целата планета и цело време. Биотата на Земјата ја сочинува биосферата.
1 Дополнителна литература
* Ritter, Michael E. (2005). . University of Wisconsin-Stevens Point.
2 Поврзано
* Живеалиште (екологија)
* University of California Museum of Paleontology Berkeley's
* Gale/Cengage (archived 11 July 2011)
*** (архивирано на 22 февруари 2011)
* Panda.org's (архивирано на 6 јули 2017)
* NASA's Earth Observatory
*
Дневен циклус

Дневен циклус — секое случување кое се повторува на секои 24 часа како резултат на една целосна ротација на Земјата.
Во климатологијата, дневниот циклус е еден од основните форми за одредување на климатските модели. Најпознатиот таков модел е одредувањето на дневната промена на температурата. Ваквиот циклус е скоро синусоиден, или пак вклучува делови од синусоида (поради изгревањето и заоѓањето на Сонцето).
Полудневен циклус — се однесува на појава која се случува на секои дванаесет часа или пак двапати дневно. Најчесто овие периоди се поврзани со Месечевите плими и осеки, и во овие случаи интервалите се блиски до 12 часа и 25 минути.
1 Поврзано
*Хронотип
*Биолошки часовник
*Дневен вертикална преселба
Столна медалја од редот на Светиот македонски крст

Столна медалја од редот на Светиот македонски крст — високо одликување на Македонската православна црква кое се доделува за за придонес, поддршка и промоција на македонскиот национален, културен и духовен идентитет.
1 Лауерати
Име и Презиме, Година, Напомена
Штерјо Наков, 2008, Македонски Стопанственик
Љупчо Коцарев, 2008, Македонски Академик
Минчо Јорданов, 2008, Македонски Стопанственик
Глигор Бишев, 2008, Македонски Стопанственик
Хари Костов, 2008, Македонски Стопанственик
Андреја Јосифовски, 2008, Македонски Стопанственик
Ѓорги Филиповски, 2008, Македонски Академик
Сашо Давитковски, 2008, Македонски Стопанственик
Бранко Азески, 2008, Македонски Стопанственик
Јордан Поп-Јорданов, 2008, Македонски Академик
Момир Поленаковиќ, 2008, Македонски Академик
Бојан Шоптрајанов, 2008, Македонски Академик
Јанко Гогушев, 2008, раководител на Научно-истражувачката лабораторија за генетика на ракот при Медицинскиот Факултет „Necker Enfants Malades“ во Париз
Владимир Серафимовски, 2008, Македонски Академик
Горазд Росколија, 2008, Македонски Академик
Борис Трајанов, 2008, оперски пејач
Симон Трпчески, 2008, пијанист
Венко Андоновски, 2008, писател
Филип Рикер, 2011, амбасадор на САД во Македонија
Златко Жоглев, 2013, ректор на УКЛО<ref
Владо Камбовски, 2013, Македонски Академик<ref
Таки Фити, 2013, Македонски Академик<ref
Катица Ќулавкова, 2013, Македонски Академик<ref
Митко Маџунков, 2013, Македонски Академик<ref
Стефан Георгиевски, 2013, Професор на Правниот Факултет во Скопје<ref
Пол Волерс, 2013, амбасадор на САД во Македонија
Јордан Камчев, 2013, Македонски стопанственик<ref
Цветан Панделески, 2013, Македонски стопанственик<ref
Илија Илоски, 2013, Македонски стопанственик<ref
Николајчо Николов, 2013, Македонски стопанственик<ref
Доне Таневски, 2013, Македонски стопанственик<ref
Илија Гечев, 2013, Македонски стопанственик<ref
Симон Наумоски, 2013, Македонски стопанственик<ref
Душан Туџаров, 2013, Македонски стопанственик<ref доби Столна медалја од редот на Светиот македонски крст? ]
Трептовер Толензевинкел

Трептовер Толензевинкел (|Treptower Tollensewinkel) — општинска заедница во округот Мекленбуршка Езерска Област, во Мекленбург-Западна Померанија, Германија. Седиштето на општинската заедница е во Алтентрептов.
Општинската заедница Трептовер Толензевинкел се состои од следниве општини:
Паг

Паг — еден од островите во хрватскиот дел на Јадранско Море. Климата на островите е претежно средоземна, населението главно се занимава со полјоделство, риболов и туризам. Од полјоделството најзастепено е лозарството и одгледувањето на маслинки. Овој остров зафаќа површина од 285 km2. Населението, според пописот во 2001 изнесува 9.059. Главен град на островот е Паг.
1 Административни поделби
Островот Паг е единствениот хрватски остров кој е поделен помеѓу две жупании. Северниот дел на островот се наоѓа во Личко-сењската, а јужниот дел (Паг, Општина Колан и Општина Повjана) во Задарската жупанија.
Со воспоставувањето на жупаниите во 1992 година, целиот остров и припаднал на Личко-сењската жупанија, што предизвикало отпор во јужниот дел на островот. Пред осамостојувањето на Хрватска, островот гравитирал меѓу Риека и Задар, со тоа што автомобилите на целиот остров имале риечки регистарски таблички.
Со новиот закон за подрачјата на жупаниите од 1997 година, островот бил поделен помеѓу двете жупании и поголемиот, јужниот дел со градот Паг и Општина Повjана припаднал на Задарската жупанија. Општината Колан била формирана во 2003 година со одвојување од областа на градот Паг.
2 Население
Најголемиот дел од населението на островот Паг, го сочинуваат Хрватите со 98%. Останатите 2% ги сочинуваат Срби и Словенци.
Чакавски се зборува на местата Новаља, Лун, Стара Новаља, Колан, Мандре, Шимуни, Кустиќи и Зубовиќи.
Цакавски се зборува на местата: Паг (град), Метајна, Кошљун и Пробој.
Шчакавски се зборува на местата: Повљана, Горица, Врчиќи, Стара Вас, Дињишка, Влашиќи, Смоквица и Мишковиќи.
3 Поврзано
*Хрватска
*Далмација
*Јадранско Море
Алтентрептов

Алтентрептов (|Altentreptow) — град во округот Мекленбуршка Езерска Област, во сојузната покраина Мекленбург-Западна Померанија, Германија. Се наоѓа на реката Толензе, на 15 километри северно од Нојбранденбург. До 1939 името на градот гласело Трептов на Толензе (''Treptow an der Tollense''). Градот претставува административно седиште на општинската заедница Трептовер Толензевинкел.
Плимомер

Плимомер (мареограф или мареометар) — уред за мерење на промената на морско ниво во однос на појдовник за одредено по предизвикана плима и осека.
Сетилници постојано ја следат висината на водениот столб при што како појдовна висина се зема површина блиска на геоид. Водата навлегува во направата од долната страна на цевката и електронски сензори кои ја мерат висината и добиените податоци се праќаат до мал сметач.
Податоци се добиваат постојано од 1.750 мерни станици ширум светот. На некои места постојат податоци за цели векови, како на пример во Амстердам каде има податоци уште од 1700 година. Кога треба да се разгледа целиот океан, употребата на сателитски податоци ја подобрува точноста на плимните направи.
Плимните направи се користат за мерење на плимите и осеките и да се добие големината на цунамито.
Со овие мерења можно е да се добие морското ниво. Користејќи го овој метод, морското ниво се закосува за 0,1 м/1000 км, забележани се и поголеми вредности.
Цунами може да се забележи кога морското ниво започнува да расте, иако предупредувањата од сеизмичката активност се доста покорисни како податоци.
1 Најчеста употреба
Плимните направи имаат практична примена во бродскиот транспорт и рибарската индустрија, каде плимите и осеките можат да го отежнат или спречат пристапот до плитките заливи или места со мостови. Поради ова многу индустрии имаат поставено сопствени плимни направи во пристаништата низ земјата и се потпираат на податоците добиени од владините агенции.
Податоците собрани од плимните направи се од интерес на научниците кои ги следат светските временски случувања и морското ниво.
2 Видови на направи
Следниве видови на плимни направи биле користени низ историјата:* Келвинов плимомер
* Фисов плимомер
* ГСИ-плимомер
* автоматски високопрецизен плимомер
* автоматски високоразложен плимомер
3 Современи плимомери
Во последните години се развиваат нови технологии кои овозможуваат следење на промените во реално време и истите се објавуваат јавно преку сончево напојувани безжични поврзувања со плимниот сензор. Ултразвучните сензори се распределени и со голема ефикасност ги спроведуваат добиените мерења преку твитер како и јавно на семрежјето.
4 Плимомерот во Форт Денисон, Сиднеј, Австралија
Плимите и осеките се мерат крај Форт Денисон од 1857 година по завршувањето на тврдината, најпрво користејќи црта изрезбана во ѕидот на Мартеловата Кула. Од 1867 година се употребуваат инструменти за мерење на плимните појави.
Фотографиите подолу од Форт Денисон го претставуваат плимомерот во својата поставка и мерниот бунар. Жица поврзана со горниот тапанест механизам поминува низ дното десно од поставката и преминува на макара за да се спушти долу до пловката во големата цевка на бунарот. Овој систем е сега застарен, но се одржува како музејски примерок. Десно од големата цевка во бунарот е затворена цевка која се поткрева и ја употребува современиот систем.
Плимните висини и временски периоди кај тврдината се користат како појдовен патоказ за објавените плимни информации за други места во Нов Јужен Велс.
5 Поврзано
*Проточна станица
Волдег (амт)

Волдег (|Woldegk) — општинска заедница во округот Мекленбуршка Езерска Област, во Мекленбург-Западна Померанија, Германија. Седиштето на општинската заедница е во Волдег.
Општинската заедница Волдег се состои од следниве општини:
# Грос Милцов
# Кубланк
# Нецка
# Петерсдорф
# Шенбек
# Шенхаузен
# Фогтсдорф
# Волдег
Кушадаси

Кушадаси (турски: Kuşadası) — приморски град во Турција и многу популарно летувалиште на брегот на Егејско Море. Некогаш мала рибарска населба, денес центар на туристи од Велика Британија, Ирска, земјите на Бенелукс и поранешна СФРЈ. Според пописот од 1995 година, градот брои 50.000 жители, а денес населението изнесува 70.000, додека пак во текот на летната сезона во Кушадаси има до милион туристи.
1 Историја и име на градот
Во минатото бил познат како ''Неаполис'', ''Нов Ефес'' и ''Scala Nuova''. Во античко време, на местото на денешен Кушадаси, се наоѓал античкиот град Неаполис, кој бил под управа на тогашниот најсилен град во Средоземјето, Ефес. Во непосредна близина на Неаполис, се наоѓале градовите Маратезион и Пигала, кои наводно ги основаа болните војници на кралот Агамемнон во текот на Тројанската војна. Со самото слабеење на Ефес, почнува и мрачното и крваво време за Неаполис кое трае сè до средниот век. До 15. век градот (Scala Nuova) бил под управа на трговците од Венеција и Џенова. Во 1413 година Турците, предводени од султанот Мехмет Челебија, го освојуваат и ограбуваат градот, кој оттогаш е под власт на Турција.
Современото име градот го добива по полуостровот на излезот од центарот на градот (Остров на гулабите - (Güvercin Adası), кој пред спојувањето со брегот бил остров. Името, всушност е кованица од два збора - ''птица'' (kuş) и ''остров'' (ada).
2 Кушадаси денес
Споменатиот полуостров доминира со погледот, ако се кон Кушадаси приоѓа од страна на морето, или ако се прелетува со авион. На полуостровот се наоѓа тврдина, светилник и мала зоолошка градина.
24 километри јужно од Кушадаси се наоѓа национален парк, од кој се пружи поглед кон соседна Грција и островот Самос. Во околината на Кушадаси се и античките градови Ефес (18 км), Дидим, Пријена и Милет.
Административно, општината и градот Кушадаси, припаѓаат на вилаетот Ајдин, од чиј центар Кушадаси е оддалечен 65 км. Иако развиено летувалиште градот нема сопствен аеродром, туку се користи аеродромот „Аднан Мендерес“ во Измир и „Милас-Бодрум“ во Милас, кои се оддалечени 85 км, односно 120 км. Градот поседува марина (мало пристаниште) и пристаниште за прекуокеански бродови, кои се секојдневни гости на Кушадаси.
Според проценки, Кушадаси има околу 1.000 хотели, пансиони и апартмани од сите категории. Еден од најстарите хотели во градот е „Имбат“, изграден во 1975 година кој се наоѓа на ''Женската плажа'' (Kadınlar Denizi), а може да се види и од центарот на градот.
Кушадаси може да се пофали со голем број на убави плажи, од кои еден дел се за јавна употреба.
Кушадаси, според статистиката во денешна патријархална Турција е на прво место по број на разводи.
На 16 јули 2005 година Кушадаси беше цел на терористички напад во кој животот го загубија пет луѓе, а околу дваесет се повредени. Истиот ден на булеварот Мустафа Кемал Ататурк во непосредна близина на споменикот на Ататурк, во акции на бомбаш-самоубиец, летна во воздух линиски минибус.
3 Збратимени градови
* Батуми, Грузија * Општина Ѓорче Петров, Македонија
* Марл, Германија
* Монтереј, Калифорнија, САД
* Синаја, Романија
* Вати, Грција
Крф

Крф (грчки: Κέρκυρα), e втор по големина од седумте поголеми Јонски Острови, а воедно и еден од најубавите грчки острови. Крф лежи во Јонско Море, кое е дел од Средоземно Море, а северно се спојува со Јадранско Море. Со таа положба си обезбедува место како најсеверен значаен остров во Грција. Островот Крф со околните острови и гребени чинат посебна општина, која припаѓа на истоимениот округ Крф. Крф се наоѓа на крајниот северозапад на Грција во Јонско Море, 2 km северно од Крф се наоѓа албанскиот брег. Крф е многу поблиску до нејзиниот брег отколку до брегот на Епир (околу 15 km). Јужно од Крф се наоѓаат Пакси и Антипакси (околу 15 km). Зафаќа површина од и население од 102.000. Главен град е Крф, 40.000 жители.
1 Поврзано
*Грчки острови
*Јонски Острови
*Јонско Море
Рупишта (општина)

Рупишта или Хрупишта (дијалектно: ''Рупишча'' или ''Хрупишча''; |Δήμος Ορεστίδος, ''Димос Орестидос'') — општина во западниот дел на Егејска Македонија, денес во Грција. Административен центар е градот Рупишта (Аргос Орестико). Ги опфаќа селата во Костурското Поле и областа Костенарија.
Наречена е по нејзиното главно населено место — гратчето Рупишта (Хрупишта), кое пак на грчки подоцна е преименувано според горномакедонската област Орестида, согласно грчката политика на присвојување на древната историја на Македонија.
1 Населени места
Општината е создадена на 1 јануари 2011 г., со спојување на две поранешни општини: Рупишта (до септември 2006 г. службено наречена Орестида) и Јон Драгумис, наречена по грчкиот пропагандист Јон Драгумис.
1.1 Општинска единица Рупишта
Општинската единица Рупишта ги опфаќа следниве општински оддели и населени места:
:* Општински оддел Рупишта (7 560)
::* град Рупишта (Рупишча или Хрупишта; Άργος Ορεστικό, Аргос Орестико)
::* село Семаси (Κρεμαστό, Кремасто)
:* Општински оддел Бела Црква
::* село Бела Црква (Ασπροκκλησιά, Аспроклисија)
::* село Шкрапари (Ασπρονέρι, Аспронери)
:* Општински оддел Жиковишта
::* село Жиковишта (или Жиковишча; Σπήλιος, Спилиос)
::* село Бухин (Ανθηρό, Антиро)
::* село Лучишта (или Лучишча; Κερασώνα, Керасона)
:* Општински оддел Жужелци
::* село Жужелци (Σπήλαια Спилеја)
::* село Долени (Ζευγοστάσιο/Ζευγοστάσι, Зевгостасио или Зевгостаси)
:* Општински оддел Забрдени
::* село Забрдени (Μελάνθιο, Мелантио)
::* село Вичишта (или Вичишча; Νίκη, Ники)
::* село Езерец (Πετροπουλάκι Петропулаки)
:* Општински оддел Либешево
::* село Либешево (Άγιος Ηλίας, Агиос Илијас)
:* Општински оддел Ланга
::* село Ланга (Λάγκα, Ланка)
:* Општински оддел Моласи
::* село Моласи (Διαλεκτό, Дијалекто)
::* село Ресулјани (или Ресулја; Βέλος, Велос)
:* Општински оддел Нестиме
::* село Нестиме (Νόστιμο, Ностимо)
:* Општински оддел Осничани
::* село Осинчани (или Сничени; Καστανόφυτο, Кастанофито)
::* село Мангила (или Монгила, Могила; Άνω Περιβόλι; Ано Периволи)
:* Општински оддел Песјак
::* село Песјак (Αμμουδάρα, Амудара)
::* село Марковени (Αμπελοχώρι, Амбелохори)
::* село Витан (Βοτάνι, Вотани)
:* Општински оддел Скумско
::* село Скумско (Βράχος, Врахос)
:* Општински оддел Старичани
::* село Старичани (Λακκώματα, Лакомата)
::* село Госно (Λαχανόκηποι, Лаханокипи)
::* село Лудово (Κρύα Νερά, Крија Нера)
На територијата на општинската единица се наоѓале и денес напуштените села Оловраде (Головраде или Лувраде; Скиеро), Марчишта (Като Периволи), Лагор (Лагора) и Братмир.
1.2 Општинска единица Јон Драгумис
Општинската единица Јон Драгумис, наречена по грчкиот пропагандист Јон Драгумис, со седиште во Богатско (Вогацико) ги опфаќа следниве општински оддели и населени места:
:* Општински оддел Богатско
::* село Богатско (Βογατσικό, Вогацико)
:* Општински оддел Здралци
::* село Здралци (Αμπελόκηποι, Амбелокипи)
:* Општински оддел Костараџа
::* село Нова Костараџа (Κωσταράζι, Костарази)
:* Општински оддел Лошница
::* село Лошница (Γέρμας, Гермас)
:* Општински оддел Слимништа
::* село Слимништа (или Слимнишча; Μηλίτσα, Милица)
2 Поврзано
* Костенарија
* Орестида
Riot Grrrl

Riot Grrrl (''се чита: Риот Грл'') — андерграунд феминистичко панк рок движење кое првично започнало во раните 1990-ти, во Вашингтон и во северозападниот дел на САД, особено Олимпија и Портланд. Тоа е често поврзувано со третиот феминистички бран, кој понекогаш се гледа како неговата појдовна точка.
Riot Grrrl бендовите често ги адресираат проблемите како што се: силување, семејно насилство, сексуалноста, расизам, патријархатот и женското оспособување. Бендови поврзани со движењето се: ''Bikini Kill'', ''Huggy Bear'', ''Bratmobile'', ''Heavens to Betsy'', ''Excuse 17'', ''Skinned Teen'', ''Calamity Jane'', ''Emily's Sassy Lime'', ''Sleater-Kinney'', и исто така ''Team Dresch'' и ''The Butchies''. Во прилог на музичката сцена и жанрот, Riot Grrrl е субкултура која вклучува етика, списанија, уметност, политичка акција и активизам. Riot Grrrl се познати по тоа што одржуваат состаноци и даваат поддршка на жените во музиката.
Волдег

Волдег (|Woldegk) — град во округот Мекленбуршка Езерска Област, во сојузната покраина Мекленбург-Западна Померанија, Германија. Се наоѓа на 24 километри југоисточно од Нојбранденбург. Градот претставува административно седиште на истоимената општинска заедница.
1 Познати луѓе
* Рудолф Ден (1821–1895) — писател и политичар
* Курт фон Хамерштајн-Екворд (1878–1943) — генерал
2 Галерија
Степен (алкохол)

Степенот во алкохолот е мерка која покажува колку алкохол (етанол) содржи еден алкохолен пијалак. Терминот првично почна да се употребува во Велика Британија. Мерењето на алкохолниот состав и изјавата за овој состав на етикетите на алкохолниот пијалак е регулиран со закон во многу држави. Целта на регулирањето е да се обезбеди веродостојна информација за потрошувачите.
1 Историја
Од XVIII век до 1 јануари 1980 година, Велика Британија ја мери содржината на алкохол со терминот ''Степен на честокиот пијалак'', која беше дефинирана како жесток пијалак со гравитација од 12/13 на вода, или 923 кг/м3, што е еквивалентно на 57,15% ABV. Терминот потекнува од 18 век, кога исплатите на британските морнари вклучуваа количества на рум. За да се ​​осигураат дека румот не бил ублажен со вода, се докажуваше со додавање на барут во него, а потоа тестирање за да се види дали барутот ќе се запали. Ако не се запали, тогаш румот содржи премногу вода и се смета за "неквалитетен". Барутот нема да гори во рум кој содржи помалку од 57,15% ABV. Оттука, румот кој го содржи овој процент на алкохол е дефиниран како "100° (стостепен) доказ".
2 Поврзано
*Алкохол
*Алкохолен пијалак
*Жесток пијалак
*Коктел
Џин (пијалак)

Џин — стар жесток пијалак измислен од страна на Холанѓаните во или околу 1500 г. Џинот се прави од бобинки од смрека (смрекинки) и првично бил измислен од страна на Холанѓаните за лечење на многу различни болести, најчесто на мочниот меур и бубрезите. Подоцна, Англичаните добија власт на него и го пренесоа во Англија, променувајќи го името во ''џин''. Џинот може да биде 60-80 степени, исто така, може да се меша на многу начини. Постојат некои многу high-end џинови; на пример ''Tanqueray No Ten'', ''Bombay Sapphire'', или ''Beefeater'', и има исто така широк спектар на low-end џинови. Џинот има интересен вкус: или го сакате или го мразите. Најлесен начин да го засакате е да започнете со high-end џин. Не губете премногу време со low-end џин бидејќи тие не се направени правилно; тие веројатно немаат вистински степен во алкохолот (доказ) и вие нема да уживате во тоа. Поголемиот дел од луѓето кои велат дека не им се допаѓа џинот, всушност имале лошо искуство со неквалитетен џин. Ако имате добар џин и го мешате со најдобрите состојки на овошје и миксери, мислам дека луѓето ќе го променат мислењето за џинот.
1 Поврзано
*Џин-тоник
*Коктел
*Вотка
*Рум
Вињак

Вињак (англиски: Brandy скратено од ''brandywine'', од холандски: ''brandewijn'' — огнено (изгорено, дестилирано) вино) е заедничко име на алкохолни пијалаци, добиени со дестилирање на вино (ферментиран гроздов сок) или ферментиран сок од други плодови – јаболко, круша, цреша, слива, кајсија итн. Соодветните плодови, од кои се приготвува вињакот, треба да се дестилираат повремено во производствениот процес. Ако плодовите претходно се алкохолизирани и потоа пијалакот е засладен, не може да се категоризира како вињак, туку тоа ќе биде ликер. Вињакот содржи 36 % – 60 % алкохол.
1 Поврзано
*Коњак
*Вотка
*Џин
Ликер

Ликер е сладок алкохолен пијалак често збогатен со вкус на овошје, тревка, зачин, семе, или некој друг извор на вкус. Зборот ''ликер'' потекнува од латинскиот ''liquifacere'' што значи "растворање" или "потопување", а се мисли на растворање на состојките кои му даваат вкус на ликерот. Поголемиот број ликери се слатки, но исто имаат висок процент на алкохол (помеѓу 15% и 40%), што ги вбројува во категорија на жестоки алкохолни пијалаци.
Примери на ликери:
* Халф
* Јегермајстер
* Крушковац
* Ореовка
* Пелинковац
1 Ликерот како тема во уметноста
* „Ликер“ - песна на полскиот поет Јулијан Тувим.
Копти

Коптите — православни христијани кои живеат по долината на реката Нил, во Египет. Тие всушност претставуваат и етничка и верска група. Најголемиот дел на Копти се припадници на Коптската православна црква. Христијанството било религија на мнозинството жители на Египет од 400-800 година и мнозинство после муслиманското освојување во средината на 10 век, а и денес значително малцинство. Во минатото Коптите зборувале коптски јазик, но од 18 век овој јазик наоѓа примена само во литургиите, а Коптите зборуваат на арапски јазик.
1 Коптите како мотив во популарната култура
* „Коптско време“ (англиски: ''Coptic Times'') — песна на американската рок-група Бед брејнс (''Bad Brains'').
Брановод

Брановод — состав што води бранови како што се електромагнетните бранови или звучните бранови. Оригиналното и најопшто значење е шуплива проводна метална цевка што се користи за пренос на високи честоти — радиобранови, особено микробранови.
Геометријата на брановодот ја одразува неговата функција. Плочестите брановоди ја ограничуваат енергијата да патува само во една димензија, каналските брановоди во две димензии. Честотата на пренесениот бран исто така е диктирана од обликот на брановодот. Основно правило е дека ширината на брановодот треба да биде од ист ред на големина како брановата должина на пренесениот бран.
1 Принцип на работа
Во отворен простор ширењето на брановите во сите насоки е сферично. Моќта на бранот опаѓа со растојанието ''R'' од изворот - обратнопропорционално од квадратот на растојанието. Брановодот го ограничува бранот да се шири во една димензија, така што во идеални услови бранот не ја губи својата моќ при пропагирањето.
Генерално, проводниците кои се користат во брановодите имаат мала дебелина на обвивката и следствено голема површинска отпорност. Како резултат на вкупната рефлексија на ѕидовите, брановите се ограничени во внатрешноста на брановодот. Патувањето во брановодот може приближно да се опише како „цик-цак“ меѓу ѕидовите. Овој опис е точен за електромагнетните бранови во шуплива метална цевка со правоаголен или кружен напречен пресек.
2 Историја
Првиот брановод бил предложен од Џозеф Џон Томсон во 1893 година, а првите експериментални тестови се направени од Оливер Лоџ во 1894 година. Првата математичка анализа на електромагнетните бранови во метален цилиндар била изведена од Џон Страт во 1897 година.
За звучните бранови, Страт објавил целосна математичка анализа на моделот на пропагација во неговиот труд „Теорија на звукот“.
3 Употреба
Употребата на брановодите за пренос на сигнали била позната пред да биде осмислен поимот. Појавата на пренесување на звучни бранови преку затегната жица бил познат долго време, исто како и пренесувањето на звукот преку шуплива цевка како што е медицинскиот стетоскоп.
Левкада

Левкада или Лефкада (|Λευκάδα) — остров кој припаѓа на групата Јонски Острови во источна Грција. Административно Левкада заедно со неколку помали околни острови го сочинува округот Левкада. Најважно и најголемо место е истоимениот град Левкада.
1 Природни услови
Вкупната површина на островот е преку 300 км<sup>2</sup> (90% од префектурата). Островот е одвоен од копното со проток, широк околу 2 км, но споен со мост. Северно од Левкада се наоѓа Крф, а јужно Кефалонија и Итака. Левкада е главно карпеста и ридеста. Постојат и неколку мали плодни долини.
Климата на островот е средоземна со долги и топли лета и благи и врнежливи зими. Растителниот и животинскиот свет е препознатлив за Средоземјето. Разни култури се одгледуваат во неколкуте мали долини - маслинка, винова лоза, агруми и останат зеленчук и овошје.
2 Историја
Левкада е населена уште од праисториско време. Лежи северозападно од полуостровот Пелопонез, а северно од островот Кефалонија во Јонско Море, и денес припаѓа на Грција.
Во средниот век островот припаѓал на Византија. Средновековниот дворец, со италијанско име ''Santa Maura'' го основал италијанското владетелско семејство Токо (''Tocco'').
Турците го држеле островот под контрола повеќепати. Почнувајќи од 1479. до 1502. и од 1504. до 1684. Островот го зазедоа уште еднаш, но кратко, од 1715. до 1716. Тој бил единствен Јонски Остров кој го контролирале Турците. Во 1716. година Млетачката република го вратила островот под своја управа, која го поседувала од 1684. па сè до 1797 година. Во 1864. Левкада е припоена кон грчкото кралство.